open-index/open-wikipedia-markdown huggingface dataset:
Tel Beer Ševa

**Tel Beer Ševa** je izraelský národný park pri sútoku Nachal Chevron a Nachal Beer Ševa, západne od mesta Beer Ševa.

## História
Počiatok osídlenia miesta spadá do obdobia neolitu (4. tisícročia pred Kr.). Prvá biblická zmienka o Beer Ševe sa nachádza v knihe Genezis – Gn 21, 31 v príbehu o Abrahámovi. Vykopávky v lokalite objavili opevnené mesto, ktoré tu stálo od obdobia sudcov až po zničení Jeruzalema Babylončanmi (586 pred Kr.). Mesto je často používané na vymedzenie oblasti Izraela: „od Danu k Beer Ševe“, napr. Sd 20, 1 – 3.

Po babylonskom zajatí bolo mesto vzápätí osídlené a stalo sa súčasťou Idumey. V lokalite boli tiež objavené zvyšky z obdobia helenizmu, z doby Herodesa Veľkého a z doby rímskej nadvlády. Beer Ševa bola osídlená aj v byzantskom a križiackom období, avšak bola zničená a zničená zostala až do roku 1880, kedy prišli Turci a začali s obnovou mesta. Na začiatku 20. storočia bolo mesto opäť centrom oblasti Negev. Roku 1917 dobyli Beer Ševu Briti. Počas vojny za nezávislosť v roku 1948 padlo mesto do rúk Egypta, avšak 21. októbra 1948 ho dobyla brigáda „Negev“ Palmachu a 8. brigáda izraelskej armády.

Mesto bolo na krátky čas opustené, ale už v roku 1949 začali prichádzať židovskí prisťahovalci, ktorí začali budovať novú Beer Ševu. 

V roku 2005 bol Tel Beer Ševa zapísaný na zoznam svetového dedičstva UNESCO.

## Galéria

File:Tel Be'er Sheva 09.jpg|Zvyšky starovekých budov
File:Tel Be'er Sheva, Water system 02.jpg|Vstup do vodného systému
File:Tel Be'er Sheva, Water system 06.jpg|Vodný systém
File:Tel Be'er Sheva, Altar 01.jpg|Rekonštrukcia obetného oltára


## Referencie


## Literatúra
* Skolník, Fred (ed.). *Encyclopaedia Judaica*. Vol. 3. 2. vyd. Thompson Gale: Detroit, 2007. ISBN 978-0-02-865931-2. str. 256-258.

## Pozri aj
* Beer Ševa
* Biblická archeológia

## Iné projekty

## Externé odkazy
* Israel National Parks Authority
* Tell Beersheba (Tell Sheva) 
* Fotografie

## Zdroj

Kategória:Archeologické lokality v Izraeli
Kategória:Biblické miesta
Kategória:Národné parky v Izraeli
Kategória:Lokality Svetového dedičstva v Izraeli
Kostol svätého Mikuláša (Liptovský Mikuláš)

**Kostol svätého Mikuláša** v Liptovskom Mikuláši je gotický rímskokatolícky kostol z druhej polovice 13. storočia nachádzajúci sa v historickom centre mesta Liptovský Mikuláš v tradičnom regióne Liptov v Žilinskom kraji na Slovensku. Má priznaný štatút národnej kultúrnej pamiatky.

## Dejiny a charakteristika
Kostol bol postavený na mieste staršieho románskeho kostola, tento bol zakomponovaný do stavby ako sakristia a je tak najstaršou súčasťou dnešnej budovy. Jedná sa o trojloďovú budovu postavenú v ragotickom slohu v druhej polovici 13. storočia. Prvá písomná zmienka o kostole je z roku 1299. Kostol bol postavený ešte pred vznikom mesta a slúžil pre päť neďalekých osád (Vrbica, Okoličné, Ploštín, Palúdzka, Bobrovec) a mesto Svätý Mikuláš vzniklo neskôr a postupne sa rozrástlo okolo neho. V druhej polovici 15. storočia bol kostol rozšírený v neskorogotickom slohu. V tomto období bol kostol aj opevnený. Kostol prešiel aj barokovou prestavbou v 18. storočí. Ku koncu 19. storočia v roku 1883 budovu vážne poškodil požiar. Rozsiahlou rekonštrukciou kostol prešiel v rokoch 1941 - 1943, kedy bolo odstránené opevnenie a kostolu bol navrátený ranogotický ráz.

Hlavný oltár v interiéri kostola je zasvätený svätému Mikulášovi a pochádza z roku 1903. Okrem neho sa v kostole nachádzajú ešte dva bočné oltáre a to oltár Sviatosti a oltár Panny Márie, ktorý bol vyhotovený v rokoch 1470 - 1480. Krstiteľnica je kamenná z roku 1490.

Je súčasťou mestskej pamiatkovej zóny.

Na zoznam kultúrnych pamiatok bol kostol zapísaný 23. marca 1963.

## Zaujímavosť
* Kostol je najväčšou ranogotickou stavbou liptovského regiónu.
* Jedná sa o najstaršiu dochovanú stavbu v Liptovskom Mikuláši.
* Súčasný hlavný oltár pochádza z roku 1903, obsahuje však staršie elementy z rokov 1500 - 1510.
* V priebehu 16. a 17. storočia bol kostol striedavo v správe rímskokatolíckej a evanjelickej cirkvi, pričom takmer celé 17. storočie sa jednalo o evanjelickú správu.
* Medzi rokmi 1632 a 1637 kázal v kostole evanjelický farár Juraj Tranovský.

## Galéria

LptMIKULAS-SvMikulas01.jpg|Pohľad na severnú fasádu kostola
LptMIKULAS-SvMikulas02.jpg|Pohľad na východnú fasádu kostola
LptMIKULAS-SvMikulas04.jpg|Celkový pohľad na kostol zo severu
LptMIKULAS-SvMikulas05.jpg|Pohľad na kostolnú vežu zo severovýchodu
LM-SvMikulas01.jpg|Pohľad na kostolnú vežu zo severozápadu
Liptowski Mikułasz NT8.jpg|Celkový pohľad na kostol z juhu
LiptovskyMikulas11Slovakia16.JPG|Celkový pohľad na kostol zo západu
Liptovský Mikuláš, kostol, interiér.JPG|Interiér kostola
SK-Liptovsky Mikulas-Nikolauskirche2.jpg|Vstupný portál


## Referencie

Kategória:Národné kultúrne pamiatky na Slovensku pred rokom 2002
Liptovský Mikuláš
Kategória:Kostoly v Liptovskom Mikuláši
Kategória:Gotické kostoly na Slovensku
Kategória:Kultúrne pamiatky v okrese Liptovský Mikuláš
Liptovský Mikuláš
Chrysocheir

**Chrysocheir** (, v preklade **Zlatá ruka**; † 872 alebo 878/879) bol byzantský veliteľ a vojenský vodca heretickej skupiny paulikánov. 

Pôvodne slúžil v Byzantskej ríši. Niektorí historici ho stotožňovali s istým prótospathariom Ióannom. Na čelo heretického hnutia sa dostal po smrti svojho strýka Karbea v roku 863. Nebol však náboženským (duchovným) vodcom, ale vodcom vojenským. S podporou Arabov, a zvlášť melitenského emira, vybudovali paulikáni na čele s Chrysocheirom vlastné panstvo v okolí Tefrike, odkiaľ následne útočili na byzantskú Malú Áziu, kde vyplienili Efez a Nikomédiu. Cisár Bazil I. sa s Chrysocheirom pokúsil vyjednávať, no jeho neústupnosť viedla k novým bojom. V roku 872 bolo síce jeho vojsko porazené pri Bathys Rhyax (), no definitívny záver hnutia priniesla až porážka v roku 878 po tom, čo postihlo paulikánsku pevnosť Tefrike zemetrasenie. Chrysocheiros mal byť zavraždený odpadlíkom Pulladom v roku 872, resp. 878/879. Meno Zlatá ruka býva vysvetľované hypotézou, že Chrysocheiros v bojoch prišiel o časť ruky, ktorú mal nahradenú zlatou, či pozlátenou protézou. Chrysocheirova postava sa stala námetom byzantskej ľudovej slovesnosti a pravdepodobne sa prejavila v epose Digenis Akritas.

## Referencie

Kategória:Úmrtia v 70. rokoch 9. storočia
Kategória:Heretici
Kategória:Paulikánstvo
Kategória:Zabití v boji
Kategória:Osoby s neistým dátumom narodenia
Kategória:Byzantské kresťanské osobnosti
Palác chánov

**Palác chánov** je palác v meste Şəki v severnom Azerbajdžane. Bol postavený v 18. storočí v perzskom štýle a je vyzdobený radom dekoratívnych obkladov, fresiek, fontánou a oknami s farebnými sklami. Nachádza sa vnútri opevnenej mestskej citadely, v minulosti slúžil ako letná rezidencia miestnych chánov. 

V roku 2019 bol spolu s historickým centrom mesta zapísaný na zoznam svetového dedičstva UNESCO.

Pôdorysné rozmery stavby sú približne 32 metrov na 8,5 metrov. Je orientovaná v osi sever-juh, má dve podlažia a drevenú valbovú strechu s dlhými presahmi odkvapov. Rozloženie miestností v oboch poschodiach je zhodné: tri pravouhlé sály sú umiestnené v rade, oddelené úzkymi múrmi. Každé podlažie je prístupné samostatne tak, aby dom vyhovoval ako verejným, tak i súkromným požiadavkám na využívanie. Kým prízemie využívali predovšetkým úradníci a oficiálne návštevy, horné podlažie slúžilo chánovej rodine a súkromným hosťom.   

Rezidencia je preslávená bohatou výzdobou svojho exteriéru a interiéru. Veľké časti fasády sú pokryté mozaikou farebného skla zasadenou do drevenej mreže (Shebeko), ktorá bola zostavená bez klincov alebo lepidla. Oblúky korunujúce štyri výklenky sú zvýraznené zlatom na prízemí a na prvom poschodí sú pokryté zrkadlovými fragmentami. Zvyšné plochy na všetkých fasádach zdobí kvetinový obklad a mozaiky geometrických ornamentov inšpirované tvorbou básnika Nizámí Gandžavího. Vnútorné steny rezidencie sú úplne pokryté freskami namaľovanými v rôznych dobách počas 18. storočia. Mnoho fresiek obsahuje kvety vo vázach, zatiaľ čo séria obrazov v sálach na prvom poschodí zobrazuje lovecké a bojové scény.

## Fotogaléria

File:Şəki xan sarayının planı.jpg|pôdorys
File:Facade of Xan Sarayi Palace - Sheki - Azerbaijan - 02 (18078212910).jpg|fasáda
File:Khan Saray, Sheki (3846239155).jpg|mozaikové okná
File:Shaki khan palace20.jpg|interiér
File:Khan's Palace of Shaki shabaka.JPG|detail mozaiky


## Referencie


## Iné projekty

## Externé odkazy
* 

## Zdroj

Kategória:Stavby v Azerbajdžane
Kategória:Paláce
Kategória:Lokality Svetového dedičstva v Azerbajdžane
Patrick Jane

**Patrick Jane** je fiktívna postava seriálu *[[Mentalista]]* od Bruna Hellera, ktorú stvárňuje austrálsky herec Simon Baker. Spočiatku pôsobil ako nezávislý policajný konzultant pre CBI (California Bureau of Investigation), a neskôr pre FBI (Federal Bureau of Investigation).

## Životopis
Vyrastal v cirkuse ako atrakcia. Neskôr pôsobil ako falošné médium a od roku 2003 ako nezávislý konzultant pre CBI.

Jane je vdovcom. Prišiel o manželku a dcéru, ktoré zavraždil sériový vrah Red John. Po tejto udalosti sa nervovo zrútil. Jeho cieľom je dolapiť Reda Johna a pomstiť smrť manželky a dcéry.

V roku 2015 začal pôsobiť ako nezávislý konzultant pre FBI. Neskôr sa ožení s Teresou Lisbonovou.

Je známy svojím ohromujúcim odôvodnením, ale aj pohodlnosťou a tvrdohlavosťou. Pri riešení trestných činov využíva vysoko rozvinuté zručnosti v oblasti pozorovania, uvažovania a manipulácie s mysľou, ktoré získal pomocou fiktívneho jasnovidectva.

## Externé odkazy
* Patrick Jane na postavy.cz

Kategória:Fiktívne postavy
Kategória:Fiktívni detektívi
Jaime Presslyová

**Jaimie Presslyová** (; * 30. júl 1977, Kinston, Severná Karolína, USA) je americká herečka a modelka. Známa je predovšetkým zo seriálu ''My Name Is Earl'', kde stvárnila postavu Joy Turnerovú, za ktorú získala ocenenie Emmy.

## Životopis a kariéra
Pochádza zo Severnej Karolíny a jedenásť rokov sa venovala intenzívne gymnastike a tancu. V štrnástich rokoch sa začala venovať modelingu, kvôli ktorému navštívila Taliansko či Japonsko. 

Svoju hereckú kariéru zahájila v roku 1991 v menších filmových a televíznych rolách. V roku 1997 sa dostala do podvedomia divákov vďaka filmu *Poison Ivy 3: The New Seduction*. V roku 2001 si zahrala v komédií *Not Another Teen Movie*, ktorý parodoval niekoľko známych filmov, ako napríklad ''Veľmi nebezpečné známosti'' (1999) alebo *Americká krása*. V roku 2005 prijala úlohu Joy Turner, v seriály ''My Name Is Earl''. Touto rolou si získala množstvo fanúšikov ktorý si ju s touto postavou dodnes spájajú. Dokonca získala v roku 2007 aj ocenenie Emmy Award. V roku 2006 stvárnila ženskú wrestlerku vo filme *DOA: Dead or Alive*. 

V roku 2014 sa objavila po boku herečiek Anny Faris a Allison Janney v seriály *[[Mama (seriál)|Mom]]*.

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Modelky USA
Kategória:Držitelia ceny Emmy
Kategória:Osobnosti zo Severnej Karolíny
Lunenburg

**Lunenburg** je kanadské mesto v rovnomennom okrese Lunenburg v provincii Nové Škótsko. Nachádza sa na pobreží Atlantického oceánu, 65 km juhozápadne od Halifaxu.

V roku 2021 tu žilo 2396 ľudí, avšak počas turistickej sezóny sa tu zdržiava oveľa viac ľudí - turistov. Mesto má rybársku a prístavnú tradíciu. 

Charakteristickým urbanistickým rysom je pravidelná pravouhlá sieť ciest a farebné fasády budov. Od roku 1995 je zapísaný na zozname svetového dedičstva UNESCO ako unikátny príklad britskej drevenej koloniálnej architektúry v Severnej Amerike. 

Osada bola založená v roku 1753 ako nový domov protestantov z Nemecka (predovšetkým Severného Porýnia-Vesfálska a Württemberska), Švajčiarska a Francúzska (okolie mesta Montbéliard). Pomenovaná bola na počesť Juraja II., ktorý bol i vojvodom braunschweigsko-lüneburským.

## Galéria

Lunenburg - NS - Lunenburg Hafen2.jpg
St. John's Anglican Church, Lunenburg.jpg
Lunenburg - NS - Lunenburg Academy edit.jpg
Mahone Bay and Lunenburg Historic Places-252.jpg


## Referencie

## Iné projekty

## Externé odkazy
* Oficiálna stránka 
* Lunenburg Heritage Society
* Municipality of the District of Lunenburg – Things to do in the surrounding area
* Lunenburg Booard of Trade 
* Rybárske múzeum v Lunenburgu  

## Zdroj

Kategória:Mestá v Novom Škótsku
Kategória:Lokality Svetového dedičstva v Kanade
Silvia Solymosyová

**Silvia Solymosyová** (* 10. jún 2003, Bratislava) je slovenská reprezentantka v synchronizovanom plávaní, dvojnásobná bronzová medailistka z majstrovstiev Európy 2022 v Ríme.   Na majstrovstvách Európy 2021 v Budapešti obsadila dvakrát štvrté miesto. Na majstrovstvách sveta 2022 v Budapešti obsadila vo finále 9. miesto vo voľnom zmiešanom páre  a 10. miesto v technickom zmiešanom páre  Reprezentovala aj na majstrovstvách sveta juniorov 2018 v Budapešti,a majstrovstvách sveta 2019 v Gwangdžu. Slovenskou plaveckou federáciou bola vyhlásená za členku najlepšieho juniorského družstva za rok 2018 a seniorského družstva za rok 2019.

## Referencie

## Externé odkazy
* Profil na stránke FINA

Kategória:Slovenskí synchronizovaní plavci
Kategória:Osobnosti z Bratislavy
Nálezisko Messel

**Messelský lom** () je paleontologická lokalita (*lagerstätte*) neďaleko nemeckej dediny Messel (vládny obvod Darmstadt, spolková krajina Hesensko).

Vďaka svojmu významu pre poznanie vývoja života bolo územie o rozlohe 0,7 km² zapísané na zoznam svetového dedičstva UNESCO.

## Dejiny
V roku 1859 tu boli objavené ložiská železnej rudy, neskôr sa ťažilo hnedé uhlie a ropné bridlice. V roku 1876 došlo k nálezu prvej fosílie Diplocynodona (pôvodne nazvaného *Crocodilus ebertsi*) a v roku 1898 napísal Ernst Wittich o tejto lokalite dizertačnú prácu.

Systematický výskum však mohol začať až potom čo bola v roku 1971 ťažba ukončená ako nerentabilná. Pôvodne tu bolo naplánované zriadenie skládky, o záchranu miesta pre vedecké využitie sa zasadil hesenský minister životného prostredia Joschka Fischer na ktorého počesť bol miestny vyhynutý druh hada nazvaný *Palaeopython fischeri*.

## Význam
Messelský lom je najvýznamnejším svetovým náleziskom fauny a flóry z obdobia eocénu. Pri sopečnom výbuchu pred zhruba päťdesiatimi miliónmi rokmi tu vznikol maar. K druhom, ktorých pozostatky boli v lome objavené, patrí had *Eoconstrictor*, ďalej cicavce *Leptictidium*, *Kopidodon*, predchodcovia koní *Eurohippus* a *Propalaeotherium*, párnokopytník *Messelobunodon*, šelma *Lesmesodon*, primát *Darwinius masillae*, *Eurotamandua* príbuzná šupinavcom, vtáky *Messelornis cristata*, *Gastornis* a *Palaeotis*, recentným krokodílom príbuzný *Asiatosuchus*, korytnačka *Allaeochelys crassesculpta*, ryba *Amphiperca* alebo gigantické mravce *Titanomyrma*.

V roku 2010 vyrástla v blízkosti lomu moderná budova návštevníckeho centra. Ročne sem zavíta okolo štyridsaťtisíc osôb. Väčšina tunajších vykopávok je uložená v Senckenbergovom prírodovednom múzeu vo Frankfurte.

## Galéria

Pachycondyla lutzi SMFMEI11481.jpg|Pachycondyla lutzi
Pseudectatomma striatula SMFMEI5762.jpg|Pseudectatomma striatula
Rhynchaeites messelensis.JPG|Rhynchaeites messelensis
Darwinius masillae-reproductino of PMO 214.214-P4150749.jpg|Darwinius masillae


## Referencie

## Iné projekty

## Externé odkazy
* Oficiálna stránka
* Článok o paleoekológii Messel

## Zdroj

Kategória:Paleontologické lokality
Kategória:Bane v Nemecku
Kategória:Hesensko
Kategória:Lokality Svetového dedičstva v Nemecku
Kategória:Stavby v Hesensku
Eskişehir

**Eskişehir** (slov. výslovnosť: Eskišehir, v preklade Staré mesto) je mesto v Turecku. Má vyše 850 000 obyvateľov, nachádza sa v rovnomennej provincii na brehoch rieky Porsuk. Leží na ceste medzi hlavným mestom Ankarou a najväčším tureckým mestom Istanbulom. 

V rímsko-byzantskom období bolo známe pod menom **Dorylaeum** alebo **Dorylaion**, ktoré bolo prevzaté z rovnomenného názvu neďalekého starovekého frýgskeho mesta, dnes archeologickej lokality. V stredoveku tvorilo mesto významnú obrannú funkciu v byzantsko-arabských vojnách, v roku 842 sa stalo základňou vzbúreného proticisára Artabasda. Známe bolo pre lokálne termálne pramene a chov prepravných zvierat pre cisársky dvor. Okolo roku 1080 mesto padlo do rúk Seldžukom, v seldžuckom a osmanskom období bolo známe ako **Sultanönü**. V období prvých dvoch križiackych výprav sa pri meste uskutočnili dve bitky (1097, 1147). Manuel I. mesto v roku 1175 od Seldžukov dočasne získal, ale po bitke pri Myriokefalone sa opäť dostalo do rúk Turkom. Koncom 13. storočia sa moci v meste a okolí ujali osmanskí Turci. Po tureckej vojne za nezávislosť bolo mesto značne poškodené a v rokoch 1919 až 1920 značne prestavané. 

Dnes je mesto známe ako univerzitné mesto, sídlia tu tri univerzity, z nich pravdepodobne najznámejšou je Anadolu Üniversitesi. Mesto je tiež významným tureckým priemyselným centrom, produkuje sa tu cukor, textil, stavebné materiály, chemikálie, produkty zo sépiolitu, či vybavenie pre železnice, letectvo a poľnohospodárske stroje. Mestom vedie významný železničný spoj spájajúci Istanbul s Bagdadom, nachádza sa tu najvýznamnejšia opravovňa vozňov v Turecku. V poslednom období mesto zažíva stavebný a ekonomický rozmach, čo je spojené s rapídnym nárastom populácie. V meste sídli športový klub Eskişehirspor.

## Partnerské mestá
*  Čchang-čou, Čína
*  Gəncə, Azerbajdžan
*  Frankfurt nad Mohanom, Nemecko
*  Kazaň, Rusko
*  Kišinev, Moldavsko
*  Linec, Rakúsko
*  Oral, Kazachstan
*  Padžu, Južná Kórea
*  Paterson, USA
*  Simferopol, Ukrajina

## Referencie

## Iné projekty

Kategória:Mestá v Turecku
Kategória:Staroveké mestá
Dorylaeum

**Dorylaeum** alebo **Dorylaion** môže byť:

* staroveké frýgske mesto, pozri Dorylaeum (starovek)
* stredoveký názov tureckého mesta Eskişehir
Speicherstadt

**Speicherstadt** (nemecky doslovne „mesto skladov“) je historický komplex skladovacích budov v hamburskom prístave. Speicherstadt bol vybudovaný medzi rokmi 1883 a 1927 južne od centra mesta ako súčasť hamburskej bezcolnej zóny voľného obchodu.

Od roku 2015 je zapísaný na zozname svetového kultúrneho dedičstva UNESCO spoločne s neďalekú mestskou štvrťou Kontorhausviertel.

Rozkladá sa na ploche približne 26 hektárov (vrátane vodných plôch), má pretiahnutý tvar dlhý 1,5 km a široký 150 až 250 m a je pretkaný niekoľkými vodnými kanálmi. Sklady z červených tehál v novogotickom štýle sú postavené na drevených pilótach. Predná časť budov je z ulice, zatiaľ čo zadné priečelie nadväzuje na stenu kanálu. Charakteristické štítové steny sú korunované vežičkami. Súčasná využiteľná plocha všetkých budov v Speicherstadte je približne 630 000 m². Budovy majú rôzne účely, niektoré sú stále používané ako sklady, iné sú určené pre muzeálnu alebo výstavnú činnosť.

## Dejiny
Hamburg bol v roku 1815 po Viedenskom kongrese začlenený do Nemeckého spolku, nie však do Nemeckého colného spolku. V roku 1871 vzniklo Nemecké cisárstvo a v roku 1881 bola podpísaná dohoda o zapojení Hamburgu do colného spolku. V tejto dohode bola dohodnutá výstavba skladu, ktorý by umožnil zaradenie celého mesta do colnej únie, avšak s výnimkou pre zachovanie bezcolného obchodu vo vymedzenom, určenom priestore na území Hamburgu - Speicherstadt. V tejto obchodnej enkláve sa teda aj naďalej uplatňovalo tradičné privilégium hamburských obchodníkov na dovoz tovaru bez cla, jeho uskladnenie a spracovanie (predovšetkým káva, čaj, korenie a tabak). Prvá časť skladísk Speicherstadt bola sprevádzkovaná v roku 1888.

## Galéria

Hamburg, Speicherstadt, Wasserschloss -- 2016 -- 2944-50 (cropped).jpg
Hamburg-090613-0254-DSC 8351-Speicherstadt-Fleetschlösschen.jpg
Hamburg Speicherstadt 2007.JPG
Speicherstadt (Hamburg-HafenCity).1.hf.phb.ajb.jpg
Hamburg Speicherstadt.JPG


## Referencie

## Iné projekty

## Externé odkazy
* Hamburg.de: Speicherstadt und Kontorhausviertel mit Chilehaus
* Aktuelle und historische Fotos der Speicherstadt / Fotoarchiv
* Homepage des Speicherstadtmuseums mit vielen Hintergrundinformationen zur Speicherstadt
* Der Virtuelle Rundgang durch die Hamburger Speicherstadt 
* Eine Virtuelle Tour durch die Hamburger Speicherstadt zur blauen Stunde 
* ''Hamburgs Welterbe entdecken'', Rundgang durch Kontorhausviertel und Speicherstadt

## Zdroj

Kategória:Lokality Svetového dedičstva v Nemecku
Kategória:Stavby v Hamburgu
Kontorhausviertel

**Kontorhausviertel** je mestská časť Hamburgu v juhovýchodnej časti centra mesta. Pomenovanie dostala podľa radu veľkých administratívnych budov, v nemčine *Kontorhäuser*. Je vymedzená ulicami Steinstraße, Meßberg, Klosterwall a Brandstwiete.

„Kontorhaus“ je nemecký výraz pre čisto kancelársku budovu obchodných spoločností (zaoberajúcich sa predovšetkým zámorským obchodom). Vznikali medzi rokmi 1886 a 1938 v severonemeckých prístavných mestách, najmä v Hamburgu. Vznik tohto druhu budov bol podporený v Hamburgu súbežnou výstavbou Speicherstadtu (mesta skladov) v blízkosti centra mesta, ktorý poskytoval veľké plochy skladovacích priestorov.

Pre tieto budovy je typická skeletová nosná konštrukcia zo železobetónu alebo ocele, ktorá umožňovala variabilitu delenia vnútorných priestorov. Vonkajšia fasáda pozostáva z neomietaného muriva z čiernych tehál a bohatého presklenia v štýle expresionizmu. Budovy sú väčšinou päť až sedem poschodové a majú vnútorné nádvorie. Novátorským riešením v čase vzniku týchto budov bolo použitie ústredného kúrenia, vnútrobudovného poštového systému, výťahov paternoster či centralizované hygienické zázemie.

Najvýraznejšími budovami Kontorhausviertel sú *[[Chilehaus]]*, *Sprinkenhof*, *Messberghof*, *Miramarhaus*, *Montanhof*, *Hubertushaus*, *Helmut- Schmidt-Haus* a ďalšie.

Od roku 2015 je mestská časť zapísaná na zozname svetového kultúrneho dedičstva UNESCO spoločne so Speicherstadtom.

## Galéria

File:Pressehaus am Speersort in Hamburg-Altstadt.jpg|Helmut-Schmidt-Haus
File:Bartholomayhaus (Hamburg-Altstadt).hf.phb.ajb.jpg|Bartholomayhaus
File:Hh-miramarhaus.jpg|Miramarhaus
File:Sprinkenhof (Hamburg-Altstadt).Detail.2.hf.phb.ajb.jpg|Sprinkenhof
File:Meßberghof (Hamburg-Altstadt).ajb.jpg|Messberghof
File:Chilehaus (Hamburg-Altstadt).Blick von Osten.3.29132.ajb.jpg|Chilehaus


## Referencie

## Iné projekty

## Externé odkazy
* Homepage der „Interessengemeinschaft Kontorhausviertel“ 
* Denkmalschutz Hamburg-Mitte
* ''Hamburgs Welterbe entdecken'', Rundgang durch Kontorhausviertel und Speicherstadt

## Zdroj

Kategória:Lokality Svetového dedičstva v Nemecku
Kategória:Stavby v Hamburgu
Železiarne Engelsberg

**Železiarne Engelsberg** () je priemyselný komplex v centrálnej časti Švédska, v provincii Västmanland, približne 150 km severozápadne od Štokholmu, ktorý v minulosti spracovával železnú rudu pochádzajúcu z tradičnej ťažobnej oblasti Bergslagen.

Od roku 1993 sú železiarne zapísané na zozname svetového dedičstva UNESCO. V súčasnosti je z areálu múzeum.

V 18. a 19. storočí to boli jedny z najmodernejších železiarní v Európe. Komplex zahŕňa rezidenčné budovy správcov s okolitým parkom, administratívne budovy, robotnícke bývanie, pivovar, hostinec s ubytovňou a predovšetkým priemyselné stavby (vysoká pec, vyhne, atď.), v ktorých sa nachádzajú všetky technické vybavenia. Ku koncu 19. storočia bola huť v ekonomických ťažkostiach kvôli konkurencii zo zahraničia, ktorá využívala modernú technológiu. V roku 1916 bol závod uzavretý. Stroje a technické zariadenia sú stále plne funkčné.

Železiarne využívali vodu rieky Snytenån spájajúcej jazerá Åmänningen a Kolbäcksån. Výškový rozdiel medzi jazerami je 12 m, plocha povodia 240 km² a priemerný prietok 2 m³/s.

## Galéria

Engelsbergs bruk - KMB - 16000300019829.jpg
Engelsberg Nya brukskontoret.jpg
Engelsbergs bruk - KMB - 16000300019810.jpg
Engelsbergs bruk - KMB - 16000300019766.jpg


## Referencie


## Iné projekty

## Externé odkazy
* 

## Zdroj

Kategória:Lokality Svetového dedičstva vo Švédsku
Kategória:Múzeá vo Švédsku
Skalné rytiny v Tanume

**Skalné rytiny v Tanume** () je súbor petroglyfov v blízkosti švédskej obce Tanumshede v provincii Västra Götaland na polceste medzi Oslom a Göteborgom.

Od roku 1994 sú zapísané na zozname svetového dedičstva UNESCO.

Rytiny sú jedinečnou umeleckou pamiatkou vďaka ich vysokému množstvu a pestrosti motívov (ľudia, zvieratá, zbrane, lode a ďalšie symboly). Odhaľujú život a vieru ľudí obývajúcich škandinávsky región v dobe bronzovej. Ich pozoruhodnosť spočíva v ich veľkom počte a vynikajúcej kvalite a zachovalosti. V porovnaní s inými podobnými lokalitami sú rytiny v Tanume výnimočné vďaka tomu, že ich pravdepodobným účelom bolo odovzdávať posolstvo o živote a kozmológii autorov, čo potvrdzuje ich úlohu ako miest konania bohoslužieb a uctievania kultu.

## Galéria

Tanumshede 2005 rock carvings 3.jpg
Tanumshede 2005 rock carvings 7.jpg
Image:Tanum_carvings_grieving_woman.jpg
Image:Tanun_carvings_birds.jpg
Image:Tanun_carvings_funeral boat.jpg
Image:Tanun_carvings_charriot.jpg
Image:Tanun_carvings_snake.jpg
Image:Felsritzung Wal Vitlycke.jpg
Image:29 Kugeln, evtl Kalender.JPG


## Referencie


## Iné projekty

## Externé odkazy
* Scandinavian Society for Prehistoric Art 
* Luukkonen, Ismo: Scandinavian Rock Art
* Numerous photos
* Felsritzungen Tanum

## Zdroj

Kategória:Dejiny Švédska
Kategória:Lokality Svetového dedičstva vo Švédsku
Holmos

**Holmos** (*holmos*) môže byť:

* staroveký podstavec, pozri Holmos (podstavec) 
* staroveký pohár, pozri Holmos (pohár) 
* mýtický zakladateľ starogréckej obce Holmónes
* časť zvukovej komory starogréckeho hudobného nástroja aulos 
 
## Zdroje
Holmos (podstavec)

[náhľad|Etruský terakotový holmos, cca 700 – 650 pred Kr., [Metropolitan Museum of Art]]
**Holmos** () je staroveký  podstavec.
 
Holmos (mn. č. *holmoi*), zväčša terakotový podstavec s vysokou dutou stopkou (často sféroidne tvarovanou) rôznych podôb na vrchnom okraji v tvare misky, bol jednou z vedúcich foriem stredo-talianskych keramických výrobkov (najmä impastovej keramiky) v 2. polovici 8. a v celom 7. stor. pred Kr. Z viac ako 400 známych exemplárov dve tretiny pochádzajú z územia Faliskov a Lacia. Vyrábali sa aj v Etrúrii a Kampánii.   Ich tvar je odvodený od bronzových prototypov (zachovalo sa ich málo) a v terakotovej forme sa často používali na pohrebné účely.

Holmos slúžil ako podstavec pod dinos (nádobu na vodou riedené víno), ktorý v Etrúrii používali hlavne na hostinách (v starovekom Grécku na symposiach). Zdá sa, že Etruskovia slovo dinos prevzali od Grékov v druhej polovici 7. stor. pred Kr. spolu so zvykom ležať na ležadle pri jedle a pití (zrejme aj zvyk miešať víno s vodou).

Od 8. stor. pred Kr. bola v Etrúrii rozšírená tzv. *impastová keramika*. Ide tu o temné, čiernohnedé až purpurovo hnedé leštené nádoby s geometrickými rytými vzormi.
Typickým príkladom je holmos a na ňom postavená nádoba z múzea Louvre z kolekcie *Campana* (Collection Campana, 1863, 1863 - C 713, C 714), ktorý svedčí o remeselnej zručnosti hrnčiarov v južnej Etrúrii. Ako väčšinou bol objavený v aristokratickej hrobke, kde bol umiestnený spolu s inými artefaktmi votívneho charakteru. Do Louvru sa dostal v roku 1863 (pochádza zo slávnej zbierky starožitností markíza Campana). Od druhej štvrtiny 7. stor. pred Kr. sa pre etruskú keramiku stali typickými tenkostenné, na hrnčiarskom kruhu tvarované, za väčšej teploty vypálené čierne leštené nádoby tzv. bucchero.
 
Predpokladá sa, že v Etrúrii v 8. stor. pred Kr. vyrábali vázy hlavne prisťahovalci z Grécka (miestna produkcia etruských váz zrejme dominovala v 7. stor. pred Kr.). Etruskovia sa ale tiež presúvali do Grécka a preto je často ťažké posúdiť či bol konkrétny keramický výrobok privezený z Grécka, alebo vyrobený v Etrúrii. 

 
Louvre-Lens - Les Étrusques et la Méditerranée - 090 - Paris, musée du Louvre, DAGER, collection Campana, C 713 & C 714 (Holmos et lébès) (A).JPG|Etruský holmos a guľatá nádoba (olla) zdobená zvieracími protomami, 7. stor. pred Kr., Musée du Louvre
Terracotta dinos (deep round-bottomed bowl) and holmos (stand) MET DP112021.jpg|Faliský terakotový holmos a dinos, 630 – 600 pred Kr.
Pittore argivo, sostegno holmos con cavalieri, cervo e cavallo, 725-700 ac ca.jpg|Holmos z Etrúrie, dekorácia je od gréckeho maliara z Argu, 725 – 700 pred Kr.

 
## Referencie a bibliografia

 
## Iné projekty

 
Kategória:Etruská keramika
Kategória:Staroveká grécka keramika
Krimi

**Krimi** môže byť:
* prefixoid, prvá časť zložených slov s významom kriminálny, s kriminálnym námetom (napr. krimipríbeh)
* hovorovo: dielo slovesného umenia (literárne dielo, divadelná hra, rozhlasová hra, film a pod.) s námetom z oblasti kriminalistiky, vyšetrovania a odhaľovania trestných činov a ich páchateľov, synonymum: kriminálka, pozri kriminálny žáner
* spravodajská televízna relácia, pozri Krimi (TV JOJ)
* priezvisko, napr.:
** Issam Krimi, francúzsky klavirista, hudobný skladateľ a hudobný producent (* 1980)
** Rabah Krimi, tuniský futbalista (* 1934)
** Sonia Krimiová, francúzsko-tuniská politička (* 1982)

## Pozri aj
* kriminalistika
* kriminalita
* kriminálka

## Referencie
Mentalista

náhľad|Symbol postavy Red Johna
***Mentalista*** () je americký dramatický televízny seriál z policajného prostredia, ktorý bol vysielaný v rokoch 20082015. Ústrednou postavou je Patrick Jane (Simon Baker), konzultant Kalifornského vyšetrovacieho úradu (California Bureau of Investigation, skrátene CBI), ktorý dokáže vyčítať množstvo poznatkov z reči tela a správania ľudí okolo seba. Ďalšími postavami sú ostatní členovia tímu. Dej seriálu je prepojený so snahou o dolapenie sériového vraha Reda Johna, ktorý zabil Patrickovu ženu a dcéru. 

## Štýl
Seriál sa odohráva v prostredí podobnom napríklad *[[C.S.I.: Kriminálka Miami]]*, nezobrazuje ale vedecké vyšetrovacie metódy a detektívov medzi mikroskopmi, tento prvok je nahradený schopnosťami Patricka Janea, preto ho je možné zároveň prirovnať k seriálom *[[Dr. House]]* alebo *[[Monk]]*. Oproti Gregovi Houseovi chýba veľká miera arogancie hlavnej postavy, možná až prílišná sebaistota sa odoprieť nedá, nie je však rozhodne tak zakríknutý a pedantný ako Adrian Monk. Vzhľadom k umiestneniu do Kalifornie sa v žiadnej časti nevyskytuje sneh, je vždy veľmi teplo.

## Postavy



## Vysielanie
V rámci prvých štyroch sérií bolo v rokoch 2008 až 2012 nakrútených 94 častí – prvé dve série po 23 a ďalšie dve po 24 častiach. Od roku 2012 pokračovalo vysielanie piatej a šiestej série, každej po 22 častiach. Posledná (siedma) séria má 13 častí.

## Národné vysielanie

## Zaujímavosti
* Väčšina dielov seriálu má vo svojom (originálnom, zvyčajne aj slovenskom) názve slovo červený (red) alebo niečo červenej farby ako krv alebo oheň. Odkazuje to na prepojenie s Redom Johnom.
* Agent Kimball Joe často nosí krátke rukávy, napriek tomu, že má oblek s kravatou.
* V seriáli sú viackrát spomínané básne Williama Blakea *Tiger* a *Uspávanka*.

## Referencie

## Iné projekty

## Externé odkazy
* 
* Česká fanúšikovská stránka seriálu

## Zdroj
*

Kategória:Kriminálne televízne seriály USA
Kategória:Televízne seriály CBS
Mocenské strediská Longobardov v Taliansku

**Mocenské strediska Longobardov v Taliansku** je sedem rôznych lokalít po celom Apeninskom polostrove spojených s obdobím 6.8. storočia, keď celému Taliansku dominovali Longobardi, germánsky kmeň pôvodom zo severnej Európy. Zahŕňa pevnosti, kostoly, kláštory a rad ďalších stavieb. Budovy svedčia o veľkom kultúrnom úspechu Longobardov, ktorí rozvíjali vlastnú špecifickú kultúru. V roku 568 dobyli severné Taliansko a založili tu kráľovstvo, ktoré existovalo až do roku 774, keď ho dobyl Karol Veľký.

Od roku 2011 sú zapísané na zozname Svetového dedičstva UNESCO.

Longobardská syntéza architektonických štýlov znamenala prechod od staroveku do európskeho stredoveku, čerpala z odkazu starovekého Ríma, kresťanskej spirituality, byzantského vplyvu a germánskej severnej Európy. Longobardi zohrali významnú úlohu v duchovnom a kultúrnom rozvoji ranného stredovekého európskeho kresťanstva, najmä posilnením kláštorného hnutia.

## Prehľad lokalít
* Zóna *Gastaldaga* a biskupský komplex, Cividale del Friuli
* Pamiatková zóna s kláštorným komplexom *San Salvatore-Santa Giulia*, Brescia
* Kastrum s vežou Torba a chrám mimo opevnenia *Santa Maria foris portas *, Castelseprio
* Bazilika San Salvatore, Spoleto
* Chrám *Clitunno Tempietto*, Campello sul Clitunno
* Komplex *Santa Sofia*, Benevento
* Svätostánok *San Michele*, Monte Sant'Angelo

## Galéria

File:CividaledelFriuliDuomo.jpg|Cividale del Friuli, dóm
File:Chiesa di santa sofia, benevento.jpg|Benevento, Santa Sofia
File:Trevi.Clitumno004.jpg|Campello sul Clitunno
File:Torre di Torba 2.JPG|Castelseprio, veža Torba
File:Santa maria in solario (brescia) int2.jpg|Brescia, Santa Maria sul solario
File:Santuario san michele arcangelo.jpg|Monte Sant'Angelo


## Referencie


## Iné projekty

## Externé odkazy
* Longobardi v Taliansku
* Italia langobardorum

## Zdroj

Kategória:Stavby v Taliansku
Kategória:Lokality Svetového dedičstva v Taliansku
Daddy Yankee

**Ramón Luis Ayala Rodríguez** (* 3. február 1976, San Juan, Portoriko), známy pod umeleckým menom **Daddy Yankee**, je portorický spevák, skladateľ, reper, herec a hudobný producent. Narodil sa v Río Piedras a vyrastal v susedstve Villa Kennedy Housing Projects. Daddy Yankee je umelec, ktorý v roku 1994 vytvoril *[[Reggaeton]]* a opísal ho ako nový hudobný žáner z Portorika. Hudobnými kritikmi a takisto aj fanúšikmi je známy ako kráľ Reggaetónu.

## Diskografia

##### Štúdiové albumy

* 1995: *No Mercy*
* 2002: *[[El Cangri.com]]*
* 2004: *[[Barrio Fino]]*
* 2006: *[[Salsaton "Salsa Con Reggaetón" (Salsatón: Salsa con reggaetón)]]* 
* 2007: *[[El Cartel: The Big Boss]]*
* 2010: *[[Daddy Yankee Mundial|Mundial]]*
* 2012: *Prestige*
* 2020: *[[El Disco Duro]]*
* 2022: *[[Legendaddy]]*

##### Živé albumy

* 2005: *[[Ahora le Toca al Cangri! Live]]*
* 2005: *[[Barrio Fino en Directo]]*
* 2020: *[[2K20]]*

##### Iné

* 1997: *[[El Cartel (album)|El Cartel de Yankee]]*
* 2001: *[[El Cartel II|El Cartel II: Los Cangris]]*
* 2003: *[[Los Homerun-es|Los Homerun-Es De Yankee]]*
* 2008: *Talento de Barrio*
* 2013: *[[El Imperio Nazza: King Edition|King Daddy]]*

##### Ako producent

* 1998: *Tierra De Nadie (de Benny Blanco)*
* 1999: *Gritos De Guerra (de Rubio & Joel)*
* 1999: *Guatauba 2000 (de Manolo Guatauba)*
* 2001: *[[Haciendo Escante]] (de [[Nicky Jam]])*
* 2003: *[[Salón de La Fama|Salón De La Fama]] (de [[Nicky Jam]])*
* 2006: *[[Más Grande Que Tú]] (de Miguelito)*
* 2007: *[[El Heredero]] (de Miguelito)*

## Koncertné turné
**Ako hlavný účinkujúci**

* Barrio Fino World Tour (2004 – 2006)
* The Big Boss Tour (2007 – 2009)
* Mundial Tour (2010 – 2011)
* European Tour (2012)
* Prestige World Tour (2012 – 2013)
* King Daddy Tour (2014 – 2015)
* TamoEnVivoTour (2017)
* La Gira Dura (2018)
* Con Calma Tour (2019)

**Ako spolu-účinkujúci**

* The Kingdom Tour (2015 – 2016) (s Donom Omarom)

## Referencie


## Zdroj

Kategória:Osobnosti zo San Juan (Portoriko)
Kategória:Portorickí speváci
Kriminálka

**Kriminálka** môže byť hovorovo:
* kriminálna polícia
* dielo slovesného umenia (literárne dielo, divadelná hra, rozhlasová hra, film a pod.) s námetom z oblasti kriminalistiky, vyšetrovania a odhaľovania trestných činov a ich páchateľov, synonymum (hovorovo): krimi, pozri kriminálny žáner

## Pozri aj
* *[[C.S.I.: Kriminálka Las Vegas]]*
* *[[C.S.I.: Kriminálka Miami]]*
* *[[C.S.I.: Kriminálka New York]]*
* krimi
* kriminalistika
* kriminalita
* *[[Kriminálka 5. C]]*
* *[[Kriminálka Staré Mesto]]*

## Referencie
Ivrea

**Ivrea** je mesto v metropolitnej oblasti Turína v regióne Piemont. V roku 2018 tu žilo 23 442 obyvateľov.

Nachádza sa v severozápadnom Taliansku na ceste vedúcej do Valle d’Aosta (časť stredovekej cesty *Via Francigena*), mestom preteká rieka Dora Baltea. Leží v panve, kde v praveku vzniklo rozsiahle jazero, dnes sa v okolí rozkladá pätica malých jazier: Sirio, San Michele, Piston, Nero a Campagna.

V roku 2018 bola časť mesta (najmä industriálne stavby z 1. polovice 20. storočia) zapísaná na zoznam svetového dedičstva UNESCO.

## Partnerské mestá
* Lüneburg, Nemecko
* Monthey, Švajčiarsko
* Rădăuți, Rumunsko

## Referencie


## Iné projekty

## Externé odkazy
* Oficiálna stránka
* Carnival of Ivrea
* Official Website of Modern Architecture of Ivrea
* Pictures of Ivrea
* Pictures of the Carnival and the Battle of the oranges
* U.N.I.T.A.L.S.I. Ivrea 

## Zdroj

Kategória:Mestá v Piemonte
Kategória:Lokality Svetového dedičstva v Taliansku
Vily a záhrady Mediciovcov v Toskánsku

**Vily a záhrady Mediciovcov v Toskánsku** je súbor dvanástich víl a dvoch záhrad po celom Toskánsku.

Boli postavené v 15. až 17. storočí, v období renesancie, a v čase svojho vzniku predstavovali novátorské poňatie výstavby budov určených pre voľný čas, umenie a vzdelanosť – to všetko v súlade s okolitou prírodou. Vily stelesňujú inovatívnu formu a funkciu reprezentatívneho aristokratického sídla, ktoré sa líšilo od hospodárskych statkov vlastnených bohatými mešťanmi i od vojenských barónskych hradov.

V roku 2013 boli zapísané na zoznam svetového dedičstva UNESCO ako pripomienka toho, ako zámožný patricijský rod Mediciovcov ovplyvnil modernú európsku kultúru prostredníctvom mecenášstva umenia.

## Prehľad lokalít
Nasledujúci prehľad zahŕňa iba budovy pod ochranou UNESCO. Nejde o kompletný zoznam všetkých víl Mediciovcov v Toskánsku.

## Galéria

File:Cafaggiolo-Villa front large.jpg|Villa de Cafaggiolo
File:Villa di careggi 01.JPG|Villa de Careggi 
File:Villa medici di belcanto, veduta 00.JPG|Villa Medici de Fiesole 
File:Villa Castello Florence Apr 2008 (37).JPG|Villa de Castello
File:Villa di poggio a caiano 11.JPG|Villa de Poggio a Caiano
File:Villa La Petraia 2.JPG|Villa La Petraia
File:Boboli, anfiteatro 08 e forte belvedere.JPG|Giardino di Boboli
File:Villa di cerreto guidi, rampe 05.JPG|Villa di Cerreto Guidi
File:Palazzomediceoseravezza.JPG|Palazzo di Seravezza
File:Appennino.jpg|Giardino di Pratolino
File:Villa la magia 09.JPG|Villa La Màgia
File:Villa medicea di artimino (la ferdinanda), veduta 13,1.jpg|Villa di Artimino
File:Villa del poggio imperiale, esterno 04.jpg|Villa di Poggio Imperiale


## Literatúra
* J. Máchalová - I. Chvatík, *Příběhy slavných italských vil.* Praha: KANT 2010

## Iné projekty

## Externé odkazy
*
* Gardens and Villas of Tuscany official website
*Museums in Florence - The Medici Villa of Poggio A Caiano
*Museums in Florence - The Medici Villa della Petraia

## Zdroj

Kategória:Mediciovci
Kategória:Toskánsko
Kategória:Lokality Svetového dedičstva v Taliansku
Kategória:Vily v Taliansku
Kategória:Záhrady v Taliansku
Kategória:Stavby v Toskánsku
Bom Jesus do Monte

**Bom Jesus do Monte** je rímskokatolícky svätostánok v Tenões na východnom predmestí mesta Braga v severnom Portugalsku. Stojí na kopci Espinho a je významným pútnickým miestom a turistickým cieľom. Dominantnou súčasťou celého areálu je monumentálny barokové schodisko prekonávajúce výškový rozdiel 116 metrov. V roku 2015 pridelil pápež František chrámu postavenie tzv. Basilica minor.

Rôzne sakrálne stavby stáli na kopci už od 14. storočia. Pútnické miesto tu funguje po dobu viac ako 600 rokov a je príkladom európskej tradície vytvárania posvätných hôr (Sacri Monti) propagovaných katolíckou cirkvou po Tridentskom koncile v reakcii na protestantskú reformáciu. 

Realizácia barokového areálu začala v roku 1722 a to výstavbou spodnej časti schodov so zastaveniami krížovej cesty.
Stavba samotného chrámu a ďalšej časti schodov prebiehala medzi rokmi 1784 a 1811. Slávne schodisko zahŕňa vyobrazenia piatich zmyslov, fontány, sochy a ďalšie ozdobné prvky a je najhodnotnejším dielom v areáli. Paralelne sa schodiskom bola v roku 1882 postavená lanová dráha. Je unikátna tým, že jej pohon obstaráva voda. V hornej stanici sa voda napustí do nádrže v podvozku vagóna a dole sa zase vypustí. 

Od roku 1970 je národnou pamiatkou a v roku 2019 bol zapísaný na zoznam svetového dedičstva UNESCO.

## Galéria

Súbor:Braga - Santuário do Bom Jesus do Monte (1).jpg
Súbor:Bom Jesus 2017 (17).jpg
Braga-Bom Jesus do Monte-52-doppellaeufige Barocktreppe-Blick nach unten-2011-gje.jpg
Braga-Bom Jesus do Monte-54-doppellaeufige Barocktreppe-Reiter-2011-gje.jpg
Braga-Bom Jesus do Monte-56-doppellaeufige Barocktreppe-Heilige mit Kindern-2011-gje.jpg
Súbor:Bom Jesus in 2017 (32).jpg
Súbor:Elevador Hidráulico (14740970272) (2).jpg


## Referencie

## Iné projekty

## Externé odkazy
* Oficiálna stránka 

## Zdroj

Kategória:Barokové kostoly v Portugalsku
Kategória:Braga
Kategória:Lokality Svetového dedičstva v Portugalsku
Kategória:Baziliky minor v Portugalsku
Kategória:Lanovky v Portugalsku
When We All Fall Asleep, Where Do We Go?

***When We All Fall Asleep, Where Do We Go?*** je debutový štúdiový album americkej speváčky a skladateľky Billie Eilish. Bol vydaný 29. marca 2019 prostredníctvom hudobných vydavateľstiev Darkroom a Interscope Records (v USA). V Spojenom kráľovstve vyšiel pod Polydor Records. Eilish z veľkej časti spolupracovala na albume so svojím bratom Finneasom O’Connellom, ktorý hudbu produkoval v štúdiu vo svojej detskej izbe v Highland Parku v Los Angeles.

*When We All Fall Asleep, Where Do We Go?* zožal úspech aj od hudobných kritikov. Stal sa jedným z najuznávanejších albumov roka, pričom mnohí recenzenti ocenili jeho predmet, písanie piesní, súdržnosť a Eilishin štýl práce s hlasom. Na udeľovaní Grammy Awards 2020 vyhral v kategóriách: Album roka, Najlepší vokálny popový album, kým singel „Bad Guy“ vyhral kategórie Nahrávka roka a Pieseň roka; Finneas tiež vyhral cenu Grammy pre producenta roka (neklasické nahrávky).

## Zoznam skladieb
[náhľad|[Billie Eilish (vľavo) v roku 2017 so svojím bratom Finneasom O’Connellom (vpravo).]]
Všetky skladby zložila Billie Eilish O’Connell s Finneasom O’Connellom, pokiaľ nie je uvedené inak. Producentom všetkých skladieb je Finneas O’Connell.

náhľad|Eilish počas koncertu v máji 2019.

## Ocenenia

## Referencie

*

Kategória:Albumy Billie Eilish
Kategória:Hudobné albumy z 2019
Kategória:Albumy Interscope Records
Kategória:Debutové albumy
Ivan Eľko

**[[Magister (akademická hodnosť)|Mgr.]]** **Ivan Eľko** (* 6. december 1964, Myjava) je slovenský evanjelický duchovný, generálny biskup Evanjelickej cirkvi augsburského vyznania na Slovensku.

## Životopis
Narodil sa do rodiny farára a učiteľky ako najmladší z piatich detí. Vyrastal v Krajnom, kde bol pokrstený a konfirmovaný. V rokoch 19821987 študoval teológiu na Evanjelickej bohosloveckej fakulte Univerzity Komenského v Bratislave. Ordinovaný za evanjelického kňaza bol 19. júla 1987.

Ako duchovný pôsobil v Kostolnom, Krajnom a v Nitre. V roku 2017 sa stal predsedom Synody ECAV na Slovensku za ordinovaných. V roku 2018 bol zvolený za generálneho biskupa ECAV na Slovensku.

### Voľby Predsedníctva ECAV
Eľko uspel vo voľbách v septembri 2018 ako kandidát za generálneho biskupa, kde získal 50,3 % hlasov, pričom nahradil svojho predchodcu Miloša Klátika, ktorý vo funkcii pôsobil 12 rokov. Voľby sprevádzalo určité vnútrocirkevné napätie, keď skupina veriacich zoskupená v Hnutí evanjelických laických pracovníkov kritizovala končiace Predsedníctvo ECAV za rozposlané listy viacerým zborom, v ktorých napadlo zverejnené výsledky volieb.

Vo voľbách bol takisto zvolený nový biskup západného dištriktu Ján Hroboň a nový generálny dozorca Ján Brozman.

Bez incidentov sa nezaobišla ani inštalácia nových biskupov a uvedenie generálneho dozorcu do funkcie v marci 2019 vo Zvolene; pred slávnosťou bol anonymne nahlásený bombový útok. Prípadom sa zaoberala aj polícia.

Eľko bol 27. marca 2019 zvolený za nového predsedu Ekumenickej rady cirkví v Slovenskej republike, kde taktiež nahradil vo funkcii emeritného generálneho biskupa Miloša Klátika.

## Referencie

Kategória:Slovenskí evanjelickí kňazi
Kategória:Generálni biskupi Evanjelickej cirkvi augsburského vyznania na Slovensku
Kategória:Absolventi Evanjelickej bohosloveckej fakulty Univerzity Komenského v Bratislave
Kategória:Osobnosti z Myjavy
Útes Bandiagara

**Útes Bandiagara**, tiež **Bandiagarský zlom**, je skalný masív, ktorý sa nachádza v takzvanej Zemi Dogonov v oblasti Mopti v Mali. 

Tento viac než 150 km dlhý pieskovcový útes sa dvíha do výšky asi 500 metrov nad piesočnú rovinu, ktorá sa rozkladá smerom k juhu. Začína asi 100 km južne od správneho centra tunajšej oblasti, Mopti, a tiahne sa až do vzdialenosti 44 km na severovýchod od mesta Bandiagara. 

Na severovýchode prechádza tento geomorfologický útvar do masívu Grandamia, ktorý je zakončený najvyšším vrcholom Mali, 1 115 m vysokú stolovú horu *Hombori Tondo*.

Územie s rozlohou 3 273 km² okolo útesu, ktoré obývajú Dogoni, je od roku 1989 zapísané na zoznam svetového dedičstva UNESCO.

## Galéria

File:Bandiagara Escarpment Mali.jpg|Pohľad na časť útesu
File:Tellem Dwelling Bandiagara Escarpment Mali.jpg|Zvyšky obydlia etnika Tellemov 
File:Bandiagara escarpment 1.jpg|Bandiagara
File:Bandiagara escarpment 2.jpg|Dogonské obydlia pri úpätí útesu


## Referencie


## Iné projekty

## Externé odkazy
* Www.novinky.cz Krajina Dogonov

## Zdroj

Kategória:Lokality Svetového dedičstva v Mali
Kategória:Geografia Mali
Cena Grammy pre producenta roka (neklasické nahrávky)

**[[Grammy Award|Cena Grammy]] pre producenta roka (neklasické nahrávky)** (angl. Grammy Award for Producer of the Year, Non-Classical) je ocenenie udeľované hudobným producentom za kvalitné zremixované nahrávky na slávnostnom odovzdávaní cien Grammy Awards, ktoré bolo založené v roku 1958 a pôvodne sa nazývalo ceny Gramophone Awards. Vyznamenania vo viacerých kategóriách každoročne udeľuje Národná akadémia umení a vied Spojených štátov s cieľom „oceniť umelecké úspechy, technické znalosti a celkovú excelentnosť v hudobnom priemysle bez ohľadu na predaj albumov alebo umiestnenie v rebríčku“.

## Príjemcovia

## Referencie


## Zdroj
Marg Helgenbergerová

**Mary Marg Helgenbergerová** (neprechýlene Mary Marg Helgenberger; * 16. november 1958, Fremont, Nebraska, USA) je americká herečka známa zo seriálu *China Beach* (1988 - 1991) a  *[[C.S.I.: Kriminálka Las Vegas]]* (2000 - 2015). Od roku 2012 má svoju hviezdu na Hollywoodskom chodníku slávy.

## Životopis a kariéra
Má írske a nemecké korene. Jej matka je zdravotná sestra, čo Helgenbergovú ovplyvnilo aj počas dospievania, pretože než nastúpila na vysokú školu chcela ísť v šľapajách matky. Istý čas moderovala počasie a potom prešla k filmu. Dostala zopár menších rolí v seriáloch ale zlom v jej kariére prišiel až v roku 1988, keď dostala jednu z hlavných postáv v seriáli *China Beach*, za ktorú získala v roku 1990 cenu Primetime Emmy.

Zahrala si tiež vo filmoch ako napríklad *Mutant* (1995), *Murder Live!* (1997), *Erin Brokovich* (2000) či *Columbus Day* (2008).

Od roku 2000 ma hlavnú ženskú úlohu v seriáli *[[C.S.I.: Kriminálka Las Vegas]]*, kde sa objavila celých dvanásť sérií a od trinástej série po poslednú pätnástu sa objavila vo vedľajšej úlohe. Tiež hosťovala aj vo filme *CSI: Immortality* z roku 2015.

V roku 2019 hrala v seriáli *All Rise* až do roku 2020, kedy seriál skončil.

Pravidelne sa umiestňuje v zoznamoch najpríťažlivejších žien a v roku 2003 ju oslovil časopis Playboy, aby sa pre neho vyzliekla, ale túto ponuku Helgenbergová odmietla.

V roku 1989 sa vydala za Alana Rosenberga a spolu s ním má syna Hugha Howarda Rosenberga (1990). V decembri 2008 manželia oznámili, že žijú oddelene a 25. marca 2009 požiadala Helgenbergová o rozvod. Rozvod sa uskutočnil vo februári 2010.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Hollywoodsky chodník slávy
Kategória:Držitelia ceny Emmy
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti z Nebrasky
Thimlich Ohinga

**Thimlich Ohinga** je archeologická lokalita v Migori County na juhozápade Kene. 

Na terénnej vyvýšenine sa tu nachádzajú zvyšky budov z veľkých nasucho kladených kameňov pripomínajúce architektonickým štýlom Veľké Zimbabwe. Steny dosahujú výšky 1 - 4,2 m a šírku 1 - 3 m. Pôvod stavieb sa datuje do 15. - 16. storočia a za ich tvorcov sú považovaní pôvodní obyvatelia, Bantuovia. Thimlich Ohinga je najlepšie zachovanou zo 138 opevnených osád v kraji okolo Viktóriinho jazera vytvorených na obranu pred kočovnými zlodejmi dobytka. 

Názov pochádza z jazyka dholuo, kde *thimlich* znamená "strašný prales" a *ohinga* znamená "útočisko".

Ruiny preskúmal v šesťdesiatych rokoch 20. storočia Neville Chittick z Britského ústavu histórie a a archeológie. 

V roku 1981 sa stala kenskou národnou pamiatkou a v roku 2018 bola zapísaná na zoznam svetového dedičstva UNESCO.

## Referencie


## Iné projekty

## Externé odkazy
* National Museums of Kenya
* World Monuments Fund

## Zdroj

Kategória:Archeologické lokality
Kategória:Lokality Svetového dedičstva v Keni